Offerdal hadde realskoleeksamen, og arbeidet i ungdommen som fisker. I årene 1937–48 hadde han ulike kontorjobber, blant annet ved Lærdal forsyningsnemnd og som fungerende forretningsfører i fylkesforsyningsnemnda 1947-1948. Fra 1948 til 1976 arbeidet han som kontorsjef (datidens rådmann) i Leikanger kommune, avbrutt av perioder som fylkessekretær i Arbeiderpartiet. Han satt i kommunestyret i Lærdal i en periode 1945-1947, og etter at han flyttet til Leikanger satt han en periode i kommunestyret der, 1951-1955.